stanford-oval/wikipedia huggingface dataset:
Huelgoat

| Huelgoat (An Uhelgoad) |
| --- | --- |
 Kylä järven rannalla
 vaakuna
 Huelgoat
 Koordinaatit: 48°21′54″N, 3°44′37″W 
Valtio:  Ranska
Alue:  Bretagne
Departementti:  Finistère
Arrondissementti:  Châteaulin
Pinta-ala:  
 – Kokonaispinta-ala:  14,9 km²
Väkiluku (2015):  1 530 
 – Väestötiheys:  102 as./km²
Kunnan numero:  29081
 
 Kunnan kotisivut 
Infobox OKVirheellinen NIMI-arvo: 
Huelgoat (bretoniksi An Uhelgoad) on kunta läntisessä Ranskassa Finistèren departementissa Bretagnen alueella. Se sijaitsee Argentjoen varrella Monts d’Arréen vuoristossa.
1800-luvulla matkailijoita alkoi kiinnostaa Huelgoatin metsä, joka tunnetaan nimellä Breton Fontainebleau. Varsinkin metsän erikoiset pyöreät kivet ovat kiinnostaneet ihmisiä vuosisatojen ajan, ja ne ovat innoittaneet useita kelttiläisiä legendoja. Myös Kuningas Arthurin tarina on liitetty Huelgoatin metsään, ja siellä olevaan Artuksen leiriin (Camp d'Artus). Leirissä on luonnon muovaama kivinen portti. Todellisuudessa leirissä asui gallialainen Osismes-heimo jo useita vuosisatoja ennen Kuningas Arthuria. Kunta metsineen on osa Armorikan luonnonpuistoa (Parc naturel régional d'Armorique).
Huelgoatin metsän kiviä
Artuksen leirin portti
Aiheesta muualla

Kuvia tai muita tiedostoja aiheesta Huelgoat Wikimedia Commonsissa
Hietakattara

| Hietakattara |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Viuhkakattarat Anisantha
Laji::  sterilis
Kaksiosainen nimi
 Anisantha sterilis  (L.) Nevski 
Synonyymit
 Bromus sterilis L. 
Katso myös
   Hietakattara Wikispeciesissä   Hietakattara Commonsissa 
Infobox OKNimi-testi OK: 
Hietakattara (Anisantha sterilis, syn. Bromus sterilis) on viuhkakattaroiden sukuun kuuluva yksivuotinen heinäkasvi. Lajia esiintyy Euroopassa ja Länsi-Aasiassa.
Heinä kasvaa 25–80 senttimetriä korkeaksi. Sillä on pitkävihneiset, nuokkuvat tähkylät harsussa röyhyssä. Laji muistuttaa kattokattaraa (Anisantha tectorum). Hietakattara voi kasvaa rikkakasvina syysviljapelloilla, minkä vuoksi sitä pidetään haitallisena vieraslajina. Suomessa hietakattaraa on havaittu satunnaistulokkaana useissa paikoissa, yleensä rannikolla. Lajia on havaittu enimmäkseen 1900-luvun alkupuolella ja muutamia kertoja 2000-luvun aikana.
Hietakattara Anisantha sterilis.
Aiheesta muualla

Suomen Lajitietokeskus: Hietakattara (Anisantha sterilis)
ITIS: Anisantha sterilis (englanniksi)
United States Department of Agriculture (USDA): Bromus sterilis (englanniksi)
Flora of China: Bromus sterilis (englanniksi)
Centre for Agriculture and Biosciences International (CABI): Bromus sterilis (barren brome) (englanniksi)
Huesca (maakunta)

Huesca (aragoniaksi Uesca) on maakunta pohjoisessa Espanjassa Aragonian itsehallintoalueen pohjoisosassa. Sen rajanaapureita ovat Ranska sekä Lleidan, Zaragozan ja Navarran maakunnat.
Huescan pinta-ala on 15 626 neliökilometriä. Sen väkiluku on 219 702 (vuonna 2017) ja väestötiheys 14,1 asukasta neliökilometrillä. Viidennes väestöstä asuu pääkaupungissa Huescassa. Muita tärkeitä kaupunkeja ovat Ayerbe, Sabiñánigo, Jaca, Benasque, Graus, Benabarre, Barbastro, Tamarite de Litera, Monzón ja Fraga. Maakunnassa on yhteensä 202 kuntaa.
Viimeiset aragonian kielen puhujat asuvat Pyreneiden vuoriston laaksoissa Huescassa. Maakunnan itäosissa on myös useita katalaaninkielisiä alueita.
Pyreneiden korkein vuori, Aneto, sijaitsee Huescassa. Ordesa y Monte Perdidon kansallispuisto on myös alueella.
Aneto
Parque nacional de Ordesa y Monte Perdido
Aiheesta muualla

Kuvia tai muita tiedostoja aiheesta Huesca (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Danial Hajibarat

| Danial Hajibarat |
| --- | --- |
 Danial Hajibarat vuonna 2019.
Henkilötiedot
Syntynyt: 4. kesäkuuta 1983 (ikä 41) Teheran, Iran
Ammatti:  Elokuvaohjaaja
Aiheesta muualla
IMDb 
Danial Hajibarat (pers. ‏دانیال حاجی برات‎, Dāniyāl Hājī Barāt; s. 4. kesäkuuta 1983 Teheran, Iran) on  iranilainen elokuvaohjaaja, käsikirjoittaja ja elokuvatuottaja.
Filmografia

2014: Inception  | آغاز
2016: Expectation  | انتظار
2017: The Road of Love  | جاده عشق
2017: It's just a cigarette | این فقط یک سیگار است
2018: Ability  | بضاعت
2018: Delusion  | اوهام
2019: Liberation  | رهایی
2020: The Madness | جنون
2020: Game Over  | بازی تمام شد
Aiheesta muualla

Wikimedia Commonsissa on kuvia tai muita tiedostoja aiheesta .
Danial Hajibarat Internet Movie Databasessa. (englanniksi)
Danial Hajibarat TMDb
Daniel Solà

Daniel Sola kilpailemassa vuonna 2001.
Daniel Solà Villa (3. tammikuuta 1976) on espanjalainen rallikuljettaja. Hän on ajanut 39 kilpailua rallin MM-sarjassa.
Ura

Solà voitti JWRC-sarjan eli Junioreiden MM-sarjan kaudella 2002. Kaudella 2003 hän ajoi PWRC-sarjassa. Kausilla 2004 ja 2005 Sola ajoi sekä N-ryhmän että WRC-luokan autoilla etenkin asfalttikisoissa.
Kaudella 2006 Sola ajoi Espanjan mestaruussarjassa kaksivetoisella Citroën C2 S1600:lla. Vuonna 2006 Sola voitti Espanjan mestaruuden.
Kaudella 2007 Sola kilpaili Euroopan mestaruudesta uudella Super 2000 -luokan Honda Type R -autolla. Samana vuonna Sola voitti Espanjan soralla ajetun rallisarjan.
Vuonna 2009 Sola ja Xavier Pons muodostivat Espanjan joukkueen Rally of the Nations kisassa ja voittivat kisan kahden päivän yhteistuloksen perusteella.
Aiheesta muualla

Daniel Solan viralliset sivut
Tietoa Solasta (Arkistoitu – Internet Archive)
Solan tulokset (Arkistoitu – Internet Archive)
Tietoa Solan urasta
Daniel Shechtman

| Dan Shechtman> דן שכטמן |
| --- | --- |

Henkilötiedot
Koko nimi:  דן שכטמן
Syntynyt: 1941 Tel Aviv, Palestiinan brittiläinen mandaatti
Kansalaisuus:  israelilainen
Koulutus ja ura
Tutkinnot:  Technion
Instituutti:  Technion
Tutkimusalue:  materiaalitekniikka
Tunnetut työt:  kvasikiteet
Palkinnot:  Wolfin fysiikanpalkinto (1999)    Nobelin kemianpalkinto (2011)
Daniel Shechtman (hepr. ‏דן שכטמן‎; s. 24. tammikuuta 1941 Tel Aviv, Palestiinan brittiläinen mandaatti) on israelilainen materiaalitieteilijä, joka sai Nobelin kemianpalkinnon 2011 kvasikiteiden löytämisestä.
Elämä

Shechtman syntyi Tel Avivissa 1941. Hän valmistui maisteriksi Israelin teknillinen korkeakoulusta Technionista 1968 ja väitteli tohtoriksi siellä 1972. Valmistumisensa jälkeen Shechtman kuului Yhdysvaltojen Wright-Pattersonin lentotukikohdassa sijaitsevan ilmavoimien tutkimuslaboratorion henkilökuntaan. Shechtman tutki siellä titaanialuminidin mikrorakenteita ja metallurgiaa.
Shechtman liittyi Technionin materiaalitekniikan osastolle 1975. Hän oli sapattivapaalla Johns Hopkinsin yliopistossa 1981–1983 ja tutki siellä nopeasti jähmettyneitä alumiinin ja siirtymämetallien välisiä seoksia. Huhtikuussa 1982 Shechtman huomasi elektronimikroskoopissa oudon kiderakenteen. Siihen asti oletettiin, että kiinteä aine muodostui symmetrisestä kiderakenteesta. Shechtmanin löydöksessä kiteet olivat kuitenkin sääntöä rikkovassa muodossa. Hänen havaintoon suhtauduttiin aluksi ristiriitaisesti, ja häntä jopa pyydettiin poistumaan tutkimusryhmästä. Uudet kiteet hyväksyttiin pian, ja 1984 julkaistussa paperissa niistä kutsuttiin kvasikiteiksi.
Shechtman palasi Technioniin Johns Hopkinsista, mutta piti uuden sapattivapaan 1992–1994, jolloin hän oli tutkijana National Institute of Standards and Technologyssä, jossa hän tutki CVD-timanttien rakennetta.
Shechtman palkittiin 1999 Wolfin fysiikanpalkinnolla kvasikiteiden löytämisestä. Nobelin kemianpalkinnon hän sai 2011 samasta ansiosta.
Hietakampela

| Hietakampela |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kampelakalat Pleuronectiformes
Heimo::  Oikeasilmäkampelat Pleuronectidae
Suku::  Limanda
Laji::  limanda
Kaksiosainen nimi
 Limanda limanda  (Linnaeus, 1758) 
Katso myös
   Hietakampela Wikispeciesissä   Hietakampela Commonsissa 
Infobox OKNimi-testi OKIUCN-testi OK: 
Hietakampela (Limanda limanda)  on oikeasilmäkampeloihin kuuluva pohjakala, joka elää Koillis-Atlantissa ja myös Itämeressä. Selkein tuntomerkki, jonka avulla hietakampelan erottaa punakampelasta tai kampelasta, on kylkiviivan pään takana tekemä puoliympyrän muotoinen kaari; kahdella muulla lajilla kylkiviiva tekee vain loivan mutkan. Neljäs Itämeren lajeista, piikkikampela, on vasensilmäinen.
Hietakampelan levinneisyysalue ulottuu Biskajanlahdesta Vienanmereen. Sitä tavataan myös Islannin vesiltä sekä Itämerellä yleisesti Tanskan salmista ja Gotlannin edustalta. Suomen vesiltä sitä tavataan vain satunnaisesti.
Hietakampelat oleskelevat lähellä rannikkoa hiekka-, sora- ja liejupohjilla 2–150 metrin syvyydessä.
Elintarviketeollisuudessa myös Alaskassa elävää keltaeväkampelaa (Limanda aspera) kutsutaan joskus ”Alaskan hietakampelaksi”.
Aiheesta muualla

Luontoportti: Hietakampela (Limanda limanda)
Laji.fi: Hietakampela (Limanda limanda)
ITIS: Limanda limanda (englanniksi)
Food and Agriculture Organization of the United Nations (FAO): Limanda limanda (englanniksi)
David Louis Walker

David Louis Walker (s. 13. marraskuuta 1938 Clovelly) on australialainen roomalaiskatolinen piispa. Hänet vihki papiksi Sydneyn arkkihiippakuntaan Norman Thomas Gilroy 21. heinäkuuta 1962. Hänet nimitettiin Broken Bayn hiippakunnan piispaksi 9. heinäkuuta 1996. Piispaksi vihkiminen seurasi 3. syyskuuta. Pääkonsekraattorina toimi Edward Bede Clancy, jota avustivat Patrick Laurence Murphy ja Kevin Michael Manning.
Hollywood Vampires

| Hollywood Vampires |
| --- | --- |
 Hollywood Vampires Tukholmassa Gröna Lundissa vuonna 2016.
Tiedot
Toiminnassa:  2015–
Tyylilaji:  rock
Aiheesta muualla
Kotisivut
Infobox OKNimi-testi OK: 
Hollywood Vampires on yhdysvaltalainen rock-musiikkia esittävä yhtye. Sen perustivat vuonna 2015 Alice Cooper, Joe Perry ja Johnny Depp. Yhtyeen nimi tulee The Hollywood Vampires -nimiseltä julkisuuden henkilöiden juomakerholta, jonka Cooper perusti 1970-luvulla.
Yhtye on julkaissut vuonna 2015 albumin Hollywood Vampires. Sillä soittavat yhtyeen jäsenten lisäksi mm. Paul McCartney ja Dave Grohl. Yhtyeen toinen albumi Rise ilmestyi 21 kesäkuuta 2019.
Yhtye on esiintynyt Suomessa yhden kerran: Helsingissä Kaisaniemen puistossa 10. kesäkuuta 2018.
Diskografia

Hollywood Vampires (2015)
Rise (2019)
Live in Rio (2023)
Hiroshima, rakastettuni

| Hiroshima, rakastettuni> Hiroshima, mon amour |
| --- | --- |

Ohjaaja:  Alain Resnais
Käsikirjoittaja:  Marguerite Duras
Tuottaja:   Samy Halfon  Anatole Dauman 
Säveltäjä:   Georges Delerue  Giovanni Fusco 
Kuvaaja:  Sacha Vierny Michio Takahashi
Leikkaaja:  Anne Sarraute Henri Colpi
Pääosat:   Emmanuelle Riva  Eiji Okada 
Valmistustiedot
Valmistusmaa:   Ranska  Japani 
Tuotantoyhtiö:  Argos Films
Levittäjä:  Pathé Netflix
Ensi-ilta:   Ranska 10. kesäkuuta 1959  Suomi 23. lokakuuta 1959 
Kesto:  90 minuuttia
Alkuperäiskieli:  ranska, japani, englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hiroshima, rakastettuni on ranskalais-japanilainen elokuva vuodelta 1959. Marguerite Durasin käsikirjoittama ja Alain Resnais’n ohjaama kokeellinen draama oli yksi niistä elokuvista, jotka olivat aloittamassa ranskalaisen elokuvan uutta aaltoa. Elokuva kertoo ranskalaisen naisen ja japanilaisen miehen kahden päivän romanssin avulla suurista teemoista kuten ilon ja epätoivon ja yksilön ja yhteiskunnan välisistä jännitteistä.
Vuonna 1979 Hiroshima, rakastettuni pääsi mukaan suomalaiskriitikoiden kokoamalle sadan tärkeimmän elokuvan listalle. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Näyttelijät

| 0 | 1 | 2 |
| --- | --- | --- |
|  Emmanuelle Riva  | … |  nainen  |
|  Eiji Okada  | … |  mies  |
|  Stella Dassas  | … |  äiti  |
|  Pierre Barbaud  | … |  isä  |
|  Bernard Fresson  | … |  saksalainen  |
Hjorthagen

Hjorthagenin kirkko, valmistunut 1909, arkkitehti Carl Bergsten.
Hjorthagenin kerrostaloja.
Hjorthagen (lempinimeltään Hjortis) on vuonna 1926 muodostettu yksi Ruotsin pääkaupungin Tukholman kaupunginosista. Se sijaitsee kaupungin keskustassa, ja kuuluu Östermalmin kaupunginosa-alueeseen. Hjorthagen on maa-alaltaan 1,16 neliökilometrin suuruinen, ja asukkaita sillä on noin 2 200.
Hjorthagen tunnetaan vanhana teollisuusalueena. Kaupunginosan nähtävyyksiin lukeutuu muun muassa Hjorthagenin kirkko, joka edustaa esimerkillisesti jugend-tyyliä.
Hjorthagenissa sijaitsee myös Tukholman metron linjan 13 pääteasema Ropsten, samasta paikasta alkaa myös Lidingön kuntaan johtava Lidingöbanan-pikaraitiotie. Silja Linen terminaali Värtahamnenissa on myös kävelyetäisyydellä.
Wikimedia Commonsissa on kuvia tai muita tiedostoja aiheesta .
Tukholman kaupunginosat
David Low

David Low  voi viitata:
David Low (sarjakuvataiteilija) (1891–1963), uusiseelantilainen poliittinen sarjakuvataiteilija, joka asui ja työskenteli Britanniassa
David Low (maanviljelysneuvos) (1786–1859), skotlantilainen maanviljelysneuvos
G. David Low (1956–2008), yhdysvaltalainen astronautti
Dave Low (k. 1916), australialainen jalkapalloilija
Coretta Scott King

Jimmy Carter puolisoineen laulamassa Andrew Youngin ja Coretta Scott Kingin kanssa Ebenezer baptistikirkossa, Atlantassa vuonna 1979.
Coretta Scott King (27. huhtikuuta 1927 Heiberger, Alabama – 30. tammikuuta 2006 Rosarito Beach, Meksiko) oli yhdysvaltalainen kansalaisoikeusliikkeen johtohahmoja ja salamurhatun kansalaisoikeusaktivistin Martin Luther Kingin puoliso. Scott King toimi aktiivisesti puolisonsa rinnalla 50- ja 60-luvuilla. Tämän murhan jälkeen hän toimi aktiivisena muun muassa apartheidia vastustaneessa kansanliikkeessä. Hän myös vastusti kuolemanrangaistusta ja Irakin sotaa.
Aiheesta muualla

Wikimedia Commonsissa on kuvia tai muita tiedostoja aiheesta .
Coretta Scott Kingin muistokirjoitus Helsingin Sanomissa[vanhentunut linkki]
Coretta Scott King: Elämäni Martin Luther Kingin rinnalla.  Tammi, 1970.
Hjorthin talo

| Hjorthin talo |
| --- | --- |
 Hjorthin talo syksyllä 2020.
Osoite:  Hämeenkatu 33 Hämeenpuisto 31
Sijainti:  Nalkala, Tampere
Koordinaatit:  61°29′49″N, 23°45′10″E
Rakennustyyppi:  asuin- ja liikerakennus
Valmistumisvuosi:  1937
Suunnittelija:  Georg Henriksson
Rakennuttaja:  Ilmari Hjorth
Urakoitsija:  Tampereen Sementtivalimo ja Rakennus Oy 
Omistaja:  As.oy City-Häme
Tyylisuunta:  funktionalismi
Kerrosluku:  7
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hjorthin talo (käytössä myös kirjoitusasu Hjortin talo) on seitsenkerroksinen asuin- ja liikerakennus, joka sijaitsee Tampereen keskustassa Hämeenkadun ja Hämeenpuiston kulmauksessa. Funkistyylisen talon on suunnitellut arkkitehti Georg Henriksson, ja se on valmistunut vuonna 1937. Tampereen murteessa talosta on käytetty nimiä ”Juurtin talo” ja ”Hojoortin talo”.
Hjorthin talon vanhin osa valmistui Hämeenkatu 31:een jo vuonna 1934. Kyseessä oli kaupunginarkkitehti Bertel Strömmerin suunnittelema kaksikerroksinen liikerakennus. Georg Henriksson suunnitteli nykyisen rakennuksen tämän liiketalon jatkeeksi. Strömmerin suunnittelema osa purettiin vuonna 2008, ja sen paikalle rakennettiin uusi seitsenkerroksinen asuin- ja liikerakennus (As.oy Tampereen Westend).
Hjorthin talon nimi viittaa kauppias Karl Hjorthiin. Talon on rakennuttanut hänen poikansa Ilmari Hjorth, joka johti perheyritys K. Hjorth Oy:tä vuosina 1919–1968. Rakennuksen liikesiivessä sijaitsi pitkään Hjorthin ase- ja urheiluvälinekauppa.
Hjorthin talo on suojeltu asemakaavalla vuonna 2004.
David Lowe

David Lowe voi viitata:
David Lowe (videopelisäveltäjä), brittiläinen säveltäjä
David Lowe (televisio- ja radiosäveltäjä), brittiläinen säveltäjä, joka on keskittynyt musiikin tuottamiseen televisioon
David Lowe (näyttelijä), brittiläinen näyttelijä
David Lowe (tuottaja) (1913–1965), yhdysvaltalainen televisiotuottaja
David Lowe (jalkapalloilija) (s. 1965), englantilainen jalkapalloilija
David G. Lowe, kanadalainen tietotekniikan professori
David Lowe (uimari) (s. 1960), englantilainen perhos- ja vapaauimari
David Perley Lowe (1823–1882), Yhdysvaltain edustajainhuoneen jäsen Kanadasta
Huey

| Lawrence Franks, Jr> .Henkilötiedot |
| --- | --- |
Syntynyt: 1. tammikuuta 1989
Kuollut: 25. kesäkuuta 2020 (31 vuotta)
Muusikko
Taiteilijanimi:  Huey, Baby Huey
Laulukielet:  englanti
Aktiivisena:  2006–2020
Tyylilajit:  hip hop
Levy-yhtiöt:  Jive Records, Hitz Committee
  [ Muokkaa Wikidatassa ] [ ohje ]  
Lawrence Franks, Jr. (1. tammikuuta 1989 St. Louis, Missouri, Yhdysvallat – 25. kesäkuuta 2020), joka tunnettiin paremmin taiteilijanimellään Huey, oli yhdysvaltalainen rap-artisti. Hän levytti Jive Recordsille. Huey julkaisi vain yhden Notebook Paper -nimisen studioalbumin.
Huey ammuttiin 25. kesäkuuta 2020.
Diskografia > Albumit

| Vuosi | Albumi | Listasijoitus> US | Listasijoitus> US R&B | Listasijoitus> US Rap | Myynti |
| --- | --- | --- | --- | --- | --- |
| 2007 | Notebook Paper Julkaistu: 19. heinäkuuta 2007 | 26 | 3 | 3 | Yhdysvallat: 300,000 |
Diskografia > Singlet

| Vuosi | Single | US | US R&B | US Rap | Albumilta |
| --- | --- | --- | --- | --- | --- |
| 2006 | "Pop, Lock & Drop It" | 6 | 6 | 2 | Notebook Paper |
| 2007 | "When I Hustle" (feat. Lloyd) | - | 80 | - | Notebook Paper |
| 2010 | "Hello to All My Haterz" | - | - | - |  |
Aiheesta muualla

Viralliset sivut
Huey Myspacessa (englanniksi)
Ilja Konovalov

| Mitalit> Maa:  Venäjä.Miesten yleisurheilu.MM-kilpailut  | Mitalit> Maa:  Venäjä.Miesten yleisurheilu.MM-kilpailut  | Mitalit> Maa:  Venäjä.Miesten yleisurheilu.MM-kilpailut  | Maa:  Venäjä> Miesten yleisurheilu. |
| --- | --- | --- | --- |
|  Pronssia | Edmonton 2001 | moukarinheitto |  |
| Kesäuniversiadit  | Kesäuniversiadit  | Kesäuniversiadit  |  |
|  Pronssia | Catania 1997 | moukarinheitto |  |
Ilja Valerjevitš Konovalov (s. 4. maaliskuuta 1971 Jefrosimovka, Neuvostoliitto) on uransa jo päättänyt venäläinen moukarinheittäjä. Hän voitti MM-pronssia vuoden 2001 MM-kisoissa Edmontonissa tuloksella 80,27. Konovalov osallistui kolmiin kesäolympialaisiin, joissa hänen paras sijoituksensa oli vuoden 2000 kisojen viides sija. Konovalov voitti pronssia vuoden 1997 kesäuniversiadeista Cataniasta. Hänen ennätyksensä on vuonna 2003 Tulassa heitetty 82,28.
Konovalov jäi kiinni dopingin käytöstä joulukuussa 2006. Hän sai kahden vuoden kilpailukiellon ajalle 20.2.2007–19.2.2009.
Käännös suomeksi
Ilja Leonov

| Mitalit> Maa:  Venäjä.Miesten beachfutis.MM-kilpailut  | Mitalit> Maa:  Venäjä.Miesten beachfutis.MM-kilpailut  | Mitalit> Maa:  Venäjä.Miesten beachfutis.MM-kilpailut  | Maa:  Venäjä> Miesten beachfutis. |
| --- | --- | --- | --- |
|  Kultaa | Ravenna 2011 |  |  |
|  Kultaa | Tahiti 2013 |  |  |
|  Pronssia | Espinho 2015 |  |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 |  |  |
Ilja Leonov (ven. Илья Леонов; s. 21. joulukuuta 1979 Moskova, Neuvostoliitto) on venäläinen beachfutispelaaja, joka edustaa Lokomotiv Moskovaa ja Venäjän beachfutismaajoukkuetta. Hän myös valmentaa Lokomotivia.
Leonov on kaksinkertainen maailmanmestari vuosilta 2011 ja 2013. Vuoden 2011 MM-kisoissa Leonov valittiin kisojen parhaaksi pelaajaksi. Vuoden 2015 MM-kilpailuista Leonov saavutti Venäjän kanssa pronssia.Maajoukkueessa hän on voittanut myös kolmesti Euroliigan sekä kultaa Euroopan kisoista 2015 Bakusta. Leonov on pelipaikaltaan puolustaja.
Yli 15 vuotta kestäneen uransa Leonov on pelannut kokonaan kotimaassa. Hänellä on yksi Venäjän liigan voitto, useita eri cup-voittoja ja seurojen maailmanmestaruus vuodelta 2012. Leonov on 176 senttimetriä pitkä.
Käännös suomeksi
David Lowery

| David Lowery |
| --- | --- |
 David Lowery Deauvillen elokuvajuhlilla vuonna 2013.
Henkilötiedot
Syntynyt: 26. joulukuuta 1980 (ikä 43) Milwaukee, Wisconsin, Yhdysvallat
Ammatti:  ohjaaja, käsikirjoittaja, tuottaja, kuvaaja, leikkaaja
Puoliso:  Augustine Frizzell  (vih. 2010)
Ohjaaja
Aktiivisena:  2000–
Tunnetuimmat ohjaukset:   Ain’t Them Bodies Saints  Pete ja lohikäärme Elliott  A Ghost Story  The Green Knight 
Aiheesta muualla
IMDb 
Elonet
David Lowery (s. 26. joulukuuta 1980 Milwaukee, Wisconsin) on yhdysvaltalainen elokuvantekijä. Hänen ohjauksiaan ovat Ain’t Them Bodies Saints (2013), Pete ja lohikäärme Elliott (2016), A Ghost Story (2017), The Old Man & the Gun (2018) ja The Green Knight (2021).
Aiheesta muualla

David Lowery Internet Movie Databasessa. (englanniksi)
Hjortsberga

| Hjortsberga |
| --- | --- |
 Hjortsberga
 Koordinaatit: 56°54′54″N, 14°27′11″E 
Valtio:   Ruotsi
Lääni:  Kronobergin lääni
Maakunta:  Småland
Kunta:  Alvesta
Väkiluku (2021):  253
Infobox OKVirheellinen NIMI-arvo: 
Hjortsberga on taajama Alvestan kunnassa Kronobergin läänissä Smålandin historiallisessa maakunnassa Ruotsissa. Taajamassa oli 253 asukasta vuonna 2021.
Aiheesta muualla

Kuvia tai muita tiedostoja aiheesta Hjortsberga Wikimedia Commonsissa
Dale Crover

| Dale Crover |
| --- | --- |
 Dale Crover vuonna 2006.
Henkilötiedot
Syntynyt: 23. lokakuuta 1967 (ikä 56)
Ammatti:  Muusikko
Muusikko
Aktiivisena:  1984–
Tyylilajit:  Alternative metal   Punk   Rock   Grunge
Soittimet:  Rummut   Kitara   Basso   Laulu
Yhtyeet:  Melvins   Men of Porn   Shrinebuilder   Fecal Matter   Fantômas   Nirvana   Altamont
Levy-yhtiöt:  Ipecac Recordings   Sub Pop Records   Atlantic Records
  [ Muokkaa Wikidatassa ] [ ohje ]  
Dale Crover (s. 23. lokakuuta 1967 Aberdeen, Washington, Yhdysvallat) on yhdysvaltalainen rockmuusikko. Hänet tunnetaan parhaiten yhdysvaltalaisen Melvins-rockyhtyeen rumpalina. Crover on tunnettu myös siitä, että hän käyttää rumpusetissään erittäin suurikokoisia rumpuja. Rumpujen soiton lisäksi hän myös laulaa ja soittaa kitaraa Altamont-nimisessä yhtyeessä.
Historia

Crover aloitti muusikon uransa 1980-luvun alkupuolella. Hän liittyi Melvins-yhtyeeseen rumpaliksi Mike Dillardin tilalle vuonna 1984. Vuosina 1985 ja 1986 Crover soitti bassoa Fecal Matter -yhtyeessä, johon kuuluivat myös Kurt Cobain ja Greg Hokanson. Hokansonin jätettyä Fecal Matterin yhtye äänitti Illiteracy Will Prevail -demon. Crover soitti demolla sekä bassoa että rumpuja.
Vuonna 1988 Crover liittyi sijaisrumpaliksi Nirvanaan. Nirvana nauhoitti Croverin kanssa seuraavat kappaleet:
”Floyd the Barber”, ”Paper Cuts” ja ”Downer” – Bleach
”Downer”, ”Aero Zeppelin”, ”Beeswax”, ”Hairspray Queen” ja ”Mexican Seafood” – Incesticide
”If You Must” ja ”Pen Cap Chew” – With the Lights Out.
Crover palasi Nirvanan sijaisrumpaliksi lyhyen Amerikan-kiertueen ajaksi vuonna 1990. Vuonna 1994 hän perusti yhdessä Joey Osbournen ja Dan Southwickin kanssa Altamont-nimisen rockyhtyeen. Altamont on julkaissut vuoteen 2007 mennessä neljä albumia, joista uusin The Monkee's Uncle julkaistiin vuonna 2005.
Nykyään Crover soittaa edelleen rumpuja Melvinsissä ja kitaraa Altamontissa. Hän on toiminut viime aikoina myös levytuottajana.
Soittimet > Rummut

Tama Artstar Custom
16"x26" Bass Drum
8"x14" Snare Drum
16"x18" Tom Tom
18"x20" Floor Tom
14"x20" Gong Bass
Soittimet > Symbaalit

Paiste
24" 2002 China custom
15" 2002 Crunch Hats
22" 2002 Ride
8" New Signature Dark Energy Splash Mark I
13" Signature Mega Cup Chime
20" 2002 Wild Crash
24" 2002 Ride
14/18" Noise Works Trash Set